Lauritsalan kauppala


Asetus Lauritsalan kauppalan perustamisesta.

Suomen asetuskokoelma 89/1931.

Annettu Helsingissä helmikuun 27 päivänä 1931.

Sisäasiainministerin esittelystä määrätään täten, että Lappeen kunnasta Viipurin lääniä on tammikuun 1 päivästä 1932 lukien erotettava eri kuntana olevaksi Lauritsala nimiseksi kauppalaksi se alue, jonka raja kulkee:

tilojen RN:o 217 Armilan, 19 Tirilän ja 22 Parkkarilan kylässä Lappeen kuntaa välisestä rajapisteestä lähtien taitettuna viivana seuraten toiselta puolen tilojen RN:o 22 Parkkarilan ja 12 Lapveden kylässä ja toiselta puolen tilojen RN:o 19 Tirilän ja 21 Parkkarilan kylässä välisiä rajoja tilojen RN:o 12 Lapveden ja 21 Parkkarilan kylässä välisen rajan Saimaan rannalla olevaan päätepisteeseen; edelleen taitettuna viivana pitkin vesialueita Muukkosenniemen kiertäen Nuottasaaren etelä- ja itäpuolitse, Lampo- ja Kotaliessaarien välitse Mikonsaaren, Kotaliessaaren ja Lamposaaren välillä olevaan rajapisteeseen, josta Mikonsaaren ja Suur-Mustasaaren välitse Niemisenselän poikki tilojen RN:o 12 Parkkarilan ja 13 Mikonsaaren kylässä väliseen rajapisteeseen Niemisenselän rannalla, ja siitä seuraten toiselta puolen Parkkarilan, Lauritsalan ja Mustolan kylien ja toiselta puolen Mikonsaaren, Kahilan, Hirvisaaren, Saikkolan ja Laihalan kylien välisiä rajoja Mustolan ja Laihalan kylien välisen rajan Saimaan rannalla sijaitsevaan päätepisteeseen; tästä seuraten toiselta puolen Mustolan, Hartikkalan ja Mustolan kylien ja Saimaan kanava-alueen ja toiselta puolen Laihalan ja Saikkolan kylien välisiä rajoja tilan RN:o 119 Saikkolan kylässä ja Saimaan kanava-alueen välisen rajan eteläisimpään rajapisteeseen, josta kanava-alueen poikki sen ja tilojen N:o 2 Lauritsalan ja N:o 2 Lempiälän kylässä väliseen rajapisteeseen, ja siitä seuraten toiselta puolen Lauritsalan, Pajarilan, Mustolan, Pajarilan, Hartikkalan ja Luukkalan kylien ja toiselta puolen Lempiälän, Rasolan, Lasolan ja Tirilän kylien välisiä rajoja tilojen RN:o 14 Luukkalan sekä 23 ja 32 Tirilän kylässä väliseen rajapisteeseen ja tästä seuraten toiselta puolen tilojen RN:o 23, 22, 14 ja 19 Tirilän kylässä ja toiselta puolen tilojen RN:o 32, 34 ja 62 Tirilän ja RN:o 52, 212, 215 ja 217 Armilan kylässä välisiä rajoja rajan lähtöpisteeseen.

Tämän mukaisesti tulee Lauritsalan kauppalaan kuulumaan allamainitut tilat, tilanosat ja alueet:
1) seuraavat tilat kokonaisuudessaan:
Hartikkalan kylässä: talot N:o 2 ja 3.
Lauritsalan kylässä: talot N:o 1 ja 2.
Luukkalan kylässä: talo N:o 1.
Mustolan kylässä: talot N:o 2, 4, 5 ja 6.
Pajarilan kylässä: talot N:o 1 ja 2.
Parkkarilan kylässä: talo N:o 1 ja tila Pienpappila RN:o 21.
Tirilän kylässä: talot N:o 1 ja 2;
2) seuraavista tiloista kauppalan rajojen sisään jäävät osat:
Kahilan kylässä: N:o 3.
Lapveden kylässä: Suurpappila RN:o 12;
3) kauppalan alueen rajojen sisään jäävä osa Saimaan kanavan aluetta ynnä vesialueet ja tiemaat sekä muut eri kylien, talojen ja tilojen yhteiset alueet mainittujen rajojen sisällä.

Tämä kauppala luetaan hallinnollisessa suhteessa Lappeen nimismiespiiriin ja Lappeen kihlakuntaan. Kauppalan hallitukseen ja hallintoon nähden on noudatettava mitä valtioneuvosto siitä määrää.

Helsingissä helmikuun 27 päivänä 1931.

Tasavallan Presidentti LAURI KR. RELANDER.

Sisäasiainministeri E. V. Kuokkanen.

Kauppalat